Борис Младенов-Young
Какви ли не диети чудновати…

chitanka.info

Какви ли не диети чудновати

масмедията всеки ден предлага

и всички с безотказни резултати —

отслабваш, заприличваш на тояга.

Суперхрани, ту бедни, ту богати

на минерали и на витамини;

белтъци, масти и въглехидрати,

твърдят, че са ни тровили с години.

Но напоследък мисля все по-често:

каквито веч сме „песнички изпяти“,

май че с диетите ще се разминем.

Не е ли много по-разумно вместо

от глад и постене със зарзавати,

по по-естествен път да се споминем?!

Сидни, Австралия — 2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.